Here is a page extracted from Wikipedia that may contain CSS, HTML, and a lot of unformatted text.

Title: لقواس د سلا
Content: لقواس د سلا، اللي معروفين تا ب السور د لقواس، ولاّ لقواس هو واحد السّور تاريخي كاين ف لمدينة د سلا. تبنا السور د لقواس ف لوقت د لموحدين ما بين 1130 و 1269، قبل ما يتعاود يتقاد ف وقت السلطان أبو لحسن لمريني ف 1333، و كان الطول ديالو كامل هو 14 كيلوميطر.

السور د لقواس كيتعتابر حالة خاصة ما بين لسوار ديال سلا و تا ديال لمغريب، حيت هو ماشي سور عادي، و إنما تبنا باش يبقا يدوّز لما من لغابة د لمعمورة تال باب شعفة ف لمدينة لقديمة، و من بعد كان تيتفرق لما على لمدينة كلها بواحد الشيكة د لمجاري تحت لأرض.

تاريخ 
تبنا السور د لقواس ما بين لعوامات د 1130 و 1269 باش يجيب لما لسلا من لغابة د لمعمورة. ف ديك لوقت كان هاداك النوع د لبني جديد و متطور، و كان تيبيّن شحال الدولة كانت قوية و متطورة.

ف التاريخ ديالو، تصلح السور د لقواس بزاف د لمرات، منها:
 ف وقت لمرينيين تجدّد السّور و تعاود تقاد
 ف وقت السلطان مولاي سماعيل تصلح و توسّع السور من مورا ما خسرات الساقية اللي كانت فوق منّو.
 ف اللول د لإستعمار لفرانساوي عاود تصلحات الساقية ديال لقواس، و تدار شاريج كبير باش يجمع لما ف باب شعفة، و تزادو بولات ديال لݣاز باش يضويو عليه.

تصاور

عيون لكلام 

سلا
معلمة ف جهة الرباط سلا لقنيطرة
معلمة مصنفة فالترات لوطني د لمغريب
مقالات فيها مصدر و 3000 بايت